CELEX: 62019TN0167
Language: ro
Date: 2019-03-14 00:00:00
Title: Cauza T-167/19: Acțiune introdusă la 14 martie 2019 — Tempus Energy Germany și T Energy Sweden/Comisia

6.5.2019   
            
            
               RO
            
            
               Jurnalul Oficial al Uniunii Europene
            
            
               C 155/55
            
         
      Acțiune introdusă la 14 martie 2019 — Tempus Energy Germany și T Energy Sweden/Comisia
      (Cauza T-167/19)
      (2019/C 155/65)
      Limba de procedură: engleza
      
         Părțile
      
      
         Reclamante: Tempus Energy Germany GmbH (Berlin, Germania), T Energy Sweden AB (Göteborg, Suedia) (reprezentanți: D. Fouquet și J. Derenne, avocați)
      
         Pârâtă: Comisia Europeană
      
         Concluziile
      
      Reclamantele solicită Tribunalului:
      
                  —
               
               
                  Anularea deciziei Comisiei din 7 februarie 2018 privind mecanismul de capacitate polonez prevăzut (SA.46100, C(2018) 601 final) (1);
               
            
                  —
               
               
                  obligarea Comisiei la plata propriilor cheltuieli de judecată, precum și a celor efectuate de reclamante.
               
            
         Motivele și principalele argumente
      
      În susținerea acțiunii, reclamantele invocă două motive.
      
                  1.
               
               
                  Primul motiv întemeiat pe faptul că prin neinițierea procedurii oficiale de investigație în urma notificării mecanismului de capacitate polonez prevăzut, Comisia a încălcat articolul 108 alineatul (2) TFUE, articolul 4 alineatul (4) și articolul 6 alineatul (1) din Regulamentul (UE) nr. 2015/1589 (2), precum și principiile nediscriminării, proporționalității și încrederii legitime, și a apreciat în mod eronat faptele. Comisia nu a reușit să depășească îndoielile cu care s-a confruntat în faza preliminară de examinare, ceea ce a afectat drepturile procedurale ale reclamantelor.
               
            
                  2.
               
               
                  Al doilea motiv întemeiat pe faptul că încălcând articolul 296 TFUE, Comisia nu a furnizat în decizia atacată o motivare corespunzătoare.
               
            
         (1)  JO 2018, C 462, p. 1.
      
         (2)  Regulamentul (UE) 2015/1589 al Consiliului din 13 iulie 2015 de stabilire a normelor de aplicare a articolului 108 din Tratatul privind funcționarea Uniunii Europene (codificare), JO L 248, 24.9.2015, p.9.